එහිදී නිහඬව යාඥා කරන උන්වහන්සේ පෙරවරු 8.30 ට පමණ දිවයිනෙන් පිටවීම සඳහා කටුනායක බණ්ඩාරණායක ගුවන් තොටුපළ බලා පිටත්ව යනවා.ගුවන් තොටුපලේදී උන්වහන්සේට සමුදීමේ විශේෂ උත්සවයක්ද ජනාධිපති මෛත්‍රීපාල සිරිසේනගේ ප්‍රධානත්වයෙන් පැවැත්වෙන අතර, අනතුරුව අතිඋතුම් ෆ්‍රැන්සිස් ශුද්ධෝත්තම පාප් වහන්සේ රැගත් ගුවන් යානය පිලිපීනයේ මැනිලා නුවර දක්වා පිටත්ව යාමට නියමිතයි.උන්වහන්සේ කොළඹ - බෞද්ධාලෝක මාවතේ අපෝස්තලික නිවහනෙන් පිටත්වී යළි ගුවන් තොටුපලට පැමිණීම දක්වා කාලසීමාව තුළ විශේෂ රථවාහන සැලැස්මක් ක්‍රියාත්මක බව පොලිසිය ප්‍රකාශ කළා.